Dende a invasión mongola os pueblos eslavos orientals tenioron historias diverchents. Os prencipes de Moscovia prenioron importancia por a traza como se desembolicoron en o periodo de dominio mongol-tartre, estendillando-se dimpués por as tierras d'atros prencipaus eslavos orientals que quedoron absorbius. En 1380 o prenzipe Dmitri Donskoi de Moscú derrotó a un exercito tartre. Os historiadors ucraineses esfienden a tesi que o estau moscovita que conquirió progresivament a mayor parte de l'antigo territorio d'a Rus de Kiev entre os sieglos XIV y XV no yera hereu lechitimo d'o Estau de Kiev y yera una institución nueva de tot. De feito a forma de gobierno de Moscú, una autocracia refirmada por a ilesia ortodoxa rusa yera diferent a la forma de gobierno d'as ciudatz estau eslavas orientals como Kiev u Novgorod, con una oligarquía y bell rasgo democratico. S'ha dito que o sistema autocratico d'os rusos fue introdueito por os mongols-tartres.